
লাইলাতুল কদর ও শেষ দশককে আমাদের কীভাবে ৩ 
ও কতটুকু গুরুত্ব দেওয়া দরকার? 
শুধু বিজোড় রাতেই নয়, শেষ দশকের জোড় ৬ 
রাতগুলোতেও হতে পারে লাইলাতুল কদর 
নবিজির সময়ে রামাদানের ২১তম রাতটি একবার Y 
লাইলাতুল কদর ছিলো 
২৩ রামাদান, কদরের সম্ভাবনাময় রাত ১০ 
লাইলাতুল কদরের সর্বাধিক সম্ভাবনাময় (২৭তম) ১১ 
রাত 
লাইলাতুল কদর কোন রাত? এটি কি প্রতি বছর. ১৩ 
নির্দিষ্ট দিনেই হয় নাকি স্থানান্তরিত হয়? 
পিরিয়ডে হোয়েজ অবস্থায়) থাকা নারীরা লাইলাতুল. ১৮ 
লাইলাতুল কদরের জন্য ১৩টি সহজ আমল, যেগুলো ২৫ 
ভুগে আভা আজ 
লাইলাতুল কদরে আমরা যেসব ফজিলতপূর্ণ সূরা ও ৩৫ 
আয়াত তিলাওয়াত করতে পারি 
লাইলাতুল কদরের সৌভাগ্য হাসিল করতে আমরা ৩৯ 
যেভাবে নামাজ আদায় করবো 

১১ লাইলাতুল কদর চেনার চিহ্ন ও বৈশিষ্ট্যগুলো ৪১ 





লাইলাতুল কদর ও শেষ দশককে আমাদের কীভাবে ও কতটুকু 
গুরুত্ব দেওয়া দরকার? 


রামাদানের শেষ দশ রাতের কোনো এক রাতে লাইলাতুল কদর বা 
শবে কদর হয়। 


0] নবিজি যা করতেন, 

আয়িশা (রাঃ) বলেন, “রাসূলুল্লাহ্‌ সাল্লাল্লাহু আলাইহি ওয়াসাল্লাম 
(রমাদানের) শেষ দশকে যে পরিমাণ আমল করতেন, অন্য কোনো 
সময়ে সে পরিমাণ আমল করতেন না ।” ইমাম মুসলিম, আস-সহিহ 
২৬৭৮] 


0] পরিবারকেও জাগিয়ে দেওয়া এবং নিজেও উত্তমভাবে ইবাদতে 
মগ্ন হওয়া 


আয়িশা (রাঃ) আরো বলেন, “যখন রামাদানের শেষ দশক আসতো, 
তখন রাসূলুল্লাহ্‌ সাল্লাল্লাহু আলাইহি ওয়াসাল্লাম পরিধেয় বস্তুকে শক্ত 
করে বাঁধতেন, রাত জেগে ইবাদত করতেন এবং পরিবার-পরিজনকে 
জাগিয়ে দিতেন ।” [ইমাম বুখারি, আস-সহিহ ২০২৪] 

সুতরাং, শুধু নিজে ইবাদত করবেন না, পরিবারের সদস্যদেরও 
ইবাদতে শামিল করবেন। তাদেরকে জাগিয়ে দেবেন। তারা 
তাহাজ্জুদের নামাজ পড়বেন এবং অন্যান্য ইবাদত করবেন । 


0] ইতিকাফ : কদরের রাতটি পেতেই হবে 


শেষ দশ দিনের ইতিকাফের অন্যতম একটি কারণ হলো, লাইলাতুল 
কদর তালাশ করা । কারণ, যে ব্যক্তি রামাদানের শেষ দশটি দিন ও 
দশটি রাত উত্তমভাবে মসজিদের নির্জন পরিবেশে আল্লাহর সান্নিধ্যে 
কাটাবে, সে ইনশাআল্লাহ সহজেই মহিমান্বিত রাত লাইলাতুল 
কদরের সৌভাগ্য লাভ করতে পারবে । 


এই প্রসঙ্গে হাদিসে এসেছে- 


রাসূলুল্লাহ্‌ সাল্লাল্লাহু আলাইহি ওয়াসাল্লাম বলেন, “আমি (রমাদানের) 
প্রথম ১০ দিন ইতিকাফ করে এ মহান রাতটি খুঁজলাম, এরপর 
দ্বিতীয় ১০ দিন ইতিকাফ করলাম । অতঃপর আমাকে বলা হলো, এ 
রাতটি শেষ ১০ দিনের (রাতের) মাঝে রয়েছে । সুতরাং তোমাদের 
মধ্যে যে ব্যক্তিই ইতিকাফ করতে চায়, সে যেন শেষ দশকে 
ইতিকাফ করে ।” [ইমাম মুসলিম, আস-সহিহ ২৬৬১] 


আয়িশা (রাঃ) বলেন, “রাসূলুল্লাহ সাল্লাল্লাহু আলাইহি ওয়াসাল্লাম তাঁর 
করতেন । তাঁর (ইন্তিকালের) পর তাঁর স্ত্রীগণ ইতিকাফ করতেন ।' 
[ইমাম মুসলিম, আস-সহিহ ২৬৭৪] 


করবেন। কারণ ইতিকাফ করলে লাইলাতুল কদর নসিব হওয়ার প্রায় 
শতভাগ সম্ভাবনা থাকে । আর, জীবনে যদি কদরের একটি রাতও 
সঠিকভাবে কাজে লাগানো যায়, তবে এটি নিজের আমলনামার জন্য 
মহাসৌভাগ্যের সোপান হবে, ইনশাআল্লাহ্‌ । 

0 ভাগ্যরজনী : লাইলাতুল কদর 


প্রতি কদরের রাতে আগামী এক বছরের যাবতীয় সিদ্ধান্ত হয়। তাই, 
এটিকে “ভাগ্যরজনী” বলা হয় । যদিও সমাজে ভুল প্রচলন রয়েছে যে, 
শবে বরাত ভাগ্যরজনী । 


আল্লাহ্‌ বলেন, “লাইলাতুল কদর হাজার মাস অপেক্ষা উত্তম। সে 
রাতে ফেরেশতারা ও রুহ (জিবরাইল) তাদের রবের অনুমতি ক্রমে 
সকল সিদ্ধান্ত নিয়ে অবতরণ করে । শান্তিময় সে রাত ফজরের সূচনা 
পর্যন্ত ৷” [সুরা কাদর, আয়াত ৩-৫] 


কুরআনের অন্যত্র আল্লাহ্‌ বলেছেন, “এতে (এই রাতে) প্রত্যেক 
বিষয় স্থিরকৃত (সিদ্ধান্ত) হয়।” [সুরা দুখান, আয়াত ০৪] 


[॥ কদর থেকে বঞ্চিত হওয়া 
আনাস (রাঃ) বলেন, রামাদান শুরু হলে রাসূলুল্লাহ সাল্লাল্লাহু 
আলাইহি ওয়াসাল্লাম বলেন, “রামাদান মাস তোমাদের মাঝো 


উপস্থিত। এ মাসে রয়েছে এমন এক রাত, যা হাজার মাস অপেক্ষাও 
উত্তম । যে ব্যক্তি এ (রাত) থেকে বঞ্চিত হলো; সে সকল কল্যাণ 
থেকেই বঞ্চিত হলো । শুধু বঞ্চিতরাই এ রাতের কল্যাণ লাভ হতে 
বঞ্চিত থাকে ।” [ইবনু মাজাহ, আস-সুনান ১৬৪৪; হাদিসটি হাসান 
সহিহ! 

মিনহাজুল কাসিদিন কিতাবে এসেছে, “মর্যাদাপূর্ণ দিন ও রাতগুলো 
থেকে উদাসীন থাকা উচিত নয়, কেননা ব্যবসায়ী যদি লাভের 
মৌসুমেই উদাসীন থাকে, তাহলে সে কখন লাভবান হবে?’ [ইমাম 
ইবনুল জাওযি, মিনহাজুল কাসিদিন ১/৩৪৩] 


৫ 


শুধু বিজোড় রাতেই নয়, শেষ দশকের জোড় রাতগুলোতেও হতে 
পারে লাইলাতুল কদর 


শায়খুল ইসলাম ইমাম ইবনু তাইমিয়্যাহ (রাহ.) একটি বিশুদ্ধ 
হাদিসের আলোকে বলেছেন, যদি রামাদান মাস ৩০ দিনে হয়, তবে 
শেষ দশকের জোড় রাতগুলোতেও কদর হওয়ার সম্ভাবনা রয়েছে। 


রাসূলুল্লাহ সাল্লাল্লাহু আলাইহি ওয়া সাল্লাম বলেন, “তোমরা (কদর) 
সন্ধান করো (শেষ দশকের) অবশিষ্ট (থাকা রাতগুলোর) নবম রাতে, 
অবশিষ্ট (থাকা রাতগুলোর) সপ্তম রাতে, অবশিষ্ট (থাকা রাতগুলোর) 
পঞ্চম রাতে, অবশিষ্ট (থাকা রাতগুলোর) তৃতীয় রাতে এবং অবশিষ্ট 
(থাকা রাতগুলোর) শেষ রাতে ।” [ইমাম তিরমিযি, আস-সুনান 
৭৯৪; হাদিসটি সহিহ] 


এ হাদিস থেকে আমরা দেখতে পারি যে, যদি কোনো রামাদান মাস 
৩০ দিনের হয়, তাহলে অবশিষ্ট নবম রাতটি হবে রামাদানের ২২তম 
রাত, অবশিষ্ট সপ্তম রাতটি হবে ২৪তম রাত, অবশিষ্ট পঞ্চম রাতটি 
হবে ২৬তম রাত এবং অবশিষ্ট তৃতীয় রাতটি হবে ২৮তম রাত। 
আর এভাবেই বিশিষ্ট সাহাবি আবু সাঈদ খুদরি (রা.) কদরের রাত 
সম্পর্কে ব্যাখ্যা করেছেন। (এই গণনা শেষ দিক থেকে করা হয়েছে। 
হাসান বাসরি (রাহ.) থেকেও এভাবে গণনার পক্ষে দলিল রয়েছে) 


অন্য দিকে, যদি কোনো রামাদান মাস ২৯ দিনের হয়, তাহলে উক্ত 
রাতগুলোতে। অতএব, ঈমানদারদের উচিত, রামাদানের শেষ 


দশকের প্রতিটি রাতেই লাইলাতুল কদর অনুসন্ধান করা । (মাজমু'উ 
ফাতাওয়া ২৫/২৮৪-২৮৫] 


রামাদান ২৯ দিনে হলে বিজোড় রাতে লাইলাতুল কদর হবে । আর 
রামাদান ৩০ দিনে হলে জোড় রাতেও কদর হওয়ার ন্যুনতম সম্ভাবনা 
থাকবে। 


কদর যে জোড় রাতেও হতে পারে, তার একটি প্রমাণ হলো সাহাবি 
ইবনু আব্বাস (রা.)-এর বক্তব্য । তাবি'ঈ ইকরামা (রাহ.) ইবনু 
আব্বাস (রা.) থেকে বর্ণনা করেন যে, “তোমরা ২৪তম রাতে 
(কদর) তালাশ করো ।” [ইমাম বুখারি, আস-সহিহ ২০২২] 


২৪তম রাতের ব্যাপারে হাসান সনদের একটি মারফু হাদিস (সরাসরি 
নবিজি থেকে বর্ণিত হাদিস) সংকলন করেছেন ইমাম আহমাদ ও 
তাবারানি (রাহিমাহুমাল্লাহ)। 

গত শতাব্দির প্রখ্যাত ফকিহ ও মুহাদ্দিস শায়খ ইবনু উসাইমিন 
(রাহ.)-ও বলেছেন, জোড়-বেজোড় যেকোনো রাতেই কদর হতে 
পারে । [শারহুল মুমতি’ ৬/৪৯২] 

এজন্য আমরা হাদিসে দেখি, নবিজি শুধু বেজোড় রাতে নয়, শেষ 
দশকের প্রতিটি রাতেই ইবাদত করতেন। আয়িশা (রা.) বলেন, 
‘রাসূলুল্লাহ্‌ সাল্লাল্লাহু আলাইহি ওয়াসাল্লাম রেমাদানের) শেষ দশকে 
যে পরিমাণ আমল করতেন, অন্য কোনো সময়ে সে পরিমাণ আমল 
করতেন না!’ [ইমাম মুসলিম, আস-সহিহ ২৬৭৮] 

তবে, কোনো সন্দেহ নেই যে, কদরের রাত বিজোড় রাতে হওয়ার 
সম্ভাবনা অনেক বেশি। এ প্রসঙ্গে অনেক হাদিস এসেছে । তাই, 

আমরা বিজোড় রাতগুলো বেশি গুরুত্ব দেবো, তবে জোড় 
রাতগুলোতে অবহেলা করবো না। কারণ জোড় রাতগুলোতেও কদর 
হওয়ার ন্যুনতম সম্ভাবনা রয়েছে। 


তবে, ইমাম ইবনু তাইমিয়্যাহ (রাহ.) এবং অন্য আলিমগণ জোড় 

রাতে হওয়ার পক্ষে যেভাবে হাদিসটির অর্থ করেছেন, অধিকাংশ 

আলিম তেমনটি করেননি । পূর্বসূরি নেককার (সালাফ)-গণের বড় 
₹শ কেবল বিজোড় রাতের পক্ষে মত দিয়েছেন । 


সর্বশেষ কথা হলো, যেহেতু নবি সাল্লাল্লাহু আলাইহি ওয়াসাল্লাম শেষ 
দশকের প্রতিটি রাতকেই গুরুত্ব দিতেন, সেহেতু তাঁকে অনুসরণ করা 
উচিত । বিজোড় রাতে কদর হওয়ার সম্ভাবনাই সবচেয়ে বেশি, তবে 
জোড় রাতেও হতে পারে। হাদিস থেকে কোনো কোনো আলিম 
এমনটিই বলেছেন। আমরা বিজোড় রাতগুলো বেশি গুরুত্ব দেবো, 
তবে জোড় রাতকে একেবারে অবহেলা করবো না। আল্লাহু আলামু 
বিস সওয়াব । 


নবিজির সময়ে রামাদানের ২১তম রাতটি একবার লাইলাতুল 
কদর ছিলো 


আবু সাঈদ খুদরি (রা.) থেকে বর্ণিত। তিনি বলেন, আমরা নবি 
সাল্লাল্লাহু আলাইহি ওয়াসাল্লামের সাথে রামাদানের মধ্য দশকে 
ইতিকাফ করি। তিনি ২০ তারিখ সকালে বের হয়ে আমাদের 
সম্বোধন করে বলেন, “আমাকে কদরের রাত দেখানো হয়েছিলো; 


পরে তা ভুলিয়ে দেওয়া হয়েছে। তোমরা শেষ দশকের বেজোড় 
রাতে তার সন্ধান করো । আমি দেখতে পেয়েছি যে, আমি (এ রাতে) 
কাদা-পানিতে সিজদা করছি । অতএব, যে ব্যক্তি আল্লাহর রাসুলের 
সাথে ইতিকাফ করেছে, সে যেন ফিরে আসে (অর্থাৎ মাসজিদ থেকে 
বের না হয়)।” আমরা সবাই ফিরে আসলাম । আমরা আকাশে 
হালকা মেঘ খণ্ডও দেখতে পাইনি। (২১ তারিখ রাতের) পরে 
এমনভাবে মেঘ দেখা দিলো ও জোরে বৃষ্টি হলো যে, খেজুরের শাখায় 
তৈরি মসজিদের ছাদ হতে পানি ঝরতে লাগলো । সালাত শুরু হলে 
আমি রাসূলুল্লাহ সাল্লাল্লাহু আলাইহি ওয়াসাল্লামকে কাদা-পানিতে 
সিজদা করতে দেখলাম । পরে তাঁর কপালে আমি কাদার চিহ 
দেখতে পাই। (অর্থাৎ, নবিজির স্বপ্ন সত্য হয়েছে) ইমাম বুখারি, 
আস-সহিহ ২০১৬] 


মুহাদ্দিসগণ অনেকেই এই হাদিস থেকে ব্যাখ্যা করেছেন যে, সে 
বছর কদর হয়েছিলো ২১তম রাতে । মুফতি আমিমুল ইহসান (রাহ.) 
সংকলিত ও ড. আব্দুল্লাহ জাহাঙ্গীর (রাহ.) অনুদিত “ফিকহুস সুনানি 
ওয়াল আসার’ গ্রন্থে (১/৪৮০) এই বিষয়টি টাকায় উল্লেখিত হয়েছে। 
তাছাড়া পূর্বসূরি নেককার ব্যক্তিদের অনেকেই রামাদানের ২১ 
তারিখকে কদরের রাত মনে করতেন। ইমাম ইবনু হাজার (রাহ.) 
তাঁর বিশ্ববিখ্যাত সহিহ বুখারির ব্যাখ্যাগ্রন্থ “ফাতহুল বারি’তে এটি 
উল্লেখ করেছেন । 


সাহাবি আব্দুল্লাহ ইবনু উনাইস (ো.) রামাদানের ২৩তম রাতকে 
কদরের রাত মনে করতেন [ইমাম মুসলিম, আস-সহিহ ২৬৬৫] 


তিনি বলেন, একবার আমি রাসূলুল্লাহ সাল্লাল্লাহু আলাইহি 
ওয়াসাল্লামকে বলি, “আমার একটি খামার আছে এবং আল্লাহর 
প্রশংসা যে, আমি সেখানেই নামাজ পড়ি। কাজেই আপনি আমাকে 
কদরের রাত সম্পর্কে বলে দিন, যাতে আমি এই মাসজিদে এসে 
ইবাদাত করতে পারি ।” তখন তিনি বলেন, “তুমি রামাদানের ২৩তম 
রাতে আসবে ।” 


মুহাম্মাদ ইবনু ইবরাহিম (রাহ.) বলেন, “আমি (উপরের হাদিসের 
বর্ণনাকারী) আবদুল্লাহর পুত্রকে জিজ্ঞাসা করি, তোমার পিতা (তখন) 
কী করতেন? সে বললো, ‘আমার পিতা রামাদানের (২২ তারিখে) 
আসরের নামাজ আদায়ের পর মসজিদে গমন করতেন এবং পরদিন 
সকাল পর্যন্ত সেখানে অবস্থান করতেন। অতঃপর তিনি ফজরের 
আরোহণ করে নিজ খামারে প্রত্যাবর্তন করতেন। [ইমাম আবু 
দাউদ, আস-সুনান ১৩৮০; হাদিসটি হাসান সহিহ] 
আবদুল্লাহ ইবনু উমার (রা.) বলেন, আমি রাসুলুল্লাহ সাল্লাল্লাহু 
দশকে কদরের রাত অনুসন্ধান করো । তোমাদের কেউ যদি দুর্বল 
অথবা অপারগ হয়ে পড়ে, তবে সে যেন শেষ সাত রাতে অলসতা না 
করে ।” [ইমাম মুসলিম, আস-সহিহ ২৬৫৫] 

আবদুল্লাহ ইবনু আমর (রা.) থেকে বর্ণিত। নবি সাল্লাল্লাহু আলাইহি 
ওয়া সাল্লামের কতিপয় সাহাবিকে স্বপ্ন দেখানো হলো যে, 
(রামাদানের) শেষ সাত দিনের মধ্যে কদরের রাত নিহিত রয়েছে। 
রাসূলুল্লাহ সাল্লাল্লাহু আলাইহি ওয়া সাল্লাম বললেন, “আমি মনে করি 
যে, শেষের সাত রাত সম্পর্কে তোমাদের সকলের স্বপ্ন পরস্পর 
সামঞ্জস্যপূর্ণ । অতএব, যে ব্যক্তি তা অন্বেষণ করবে, সে যেন 
রামাদানের শেষ সাত রাতে তা অন্বেষণ করে ।” [ইমাম মুসলিম, 
আস-সহিহ ২৬৫১] 

সুতরাং, আজ থেকে বাকি রাতগ্তলো আমরা যেন কোনোভাবেই 
অবহেলায় না কাটাই । আজকের রাতসহ শেষ সাতটি রাত অত্যন্ত 
মূল্যবান। এই সাত রাতের মধ্যে কদর হওয়ার সম্ভাবনা খুব বেশি । 
এমনকি আজকের রাতটিও খুবই সম্ভাবনাময় । 


লাইলাতুল কদরের সর্বাধিক সম্ভাবনাময় (২৭তম) রাত 


সাহাবি উবাই ইবনু কা'ব (রাঃ) কদরের রাত সম্পর্কে বলেন, 
“আল্লাহর শপথ! সেই রাতটি সম্পর্কে আমি খুব ভাল করেই জানি। 
রাসূলুল্লাহ সাল্লাল্লাহু আলাইহি ওয়াসাল্লাম আমাদেরকে ২৭তম রাতে 
ইবাদতের জন্য জেগে থাকার নির্দেশ দিয়েছেন ।” [ইমাম মুসলিম, 
আস-সহিহ ২৬৬৮] 


৯৯ 


মু'আবিয়া (রাঃ) নবি সাল্লাল্লাহু আলাইহি ওয়াসাল্লাম হতে লাইলাতুল 
কদর সম্পর্কে বর্ণনা করেন। তিনি (নবিজি) বলেন, “রামাদানের ২৭ 
তারিখ হলো লাইলাতুল কদর ৷” [ইমাম আবু দাউদ, আস-সুনান 
১৩৮৬; হাদিসটি সহিহ] 


তাছাড়া উমার ইবনুল খাত্তাব, হুযাইফা ইবনুল ইয়ামান এবং অন্যান্য 
অনেক সাহাবি (রাদিয়াল্লাহু আনহুম) এ ব্যাপারে কোনো সন্দেহ 
করতেন না যে, কদরের রাত ২৭তম রাত । [মুসান্নাফে ইবনে আবি 
শাইবাহ] 


তবে, এসব হাদিসের বিপরীতে শেষ দশকের অন্যান্য রাত- ২১, 
২৩, ২৪, ২৫ ও ২৯ তারিখের ব্যাপারেও সহিহ বর্ণনা রয়েছে যে, 
নবি করিম সাল্লাল্লাহু আলাইহি ওয়াসাল্লাম এই রাতগুলোতে কদর 
তালাশ করতে বলেছেন। মূলত, কদরের রাতটি এজন্য গোপন রাখা 
হয়েছে, যেন সবাই শেষ দশকের প্রতিটি রাতেই ইবাদত করে । 


রাসূলুল্লাহ্‌ সাল্লাল্লাহু আলাইহি ওয়াসাল্লাম বলেন, “তোমরা 
রামাদানের শেষ দশকে লাইলাতুল কদর তালাশ করো ।” [ইমাম 
বুখারি, আস-সহিহ ২০২০] 

আমরা আরেকটু অগ্রসর হয়ে বলতে পারি, এটি শেষ দশকের 
বিজোড় রাতগুলোতে আছে। হাদিসে এসেছে, “তোমরা শেষ 
[ইমাম বুখারি, আস-সহিহ ২০১৭] 

বিজোড় রাতগুলোর মাঝে ২৭তম রাতটি সবচেয়ে সম্ভাবনাময় । এ 
ব্যাপারে অধিকাংশ আলিম একমত । তবে, সুনিশ্চিতভাবে এটি বলার 


১২ 


অবকাশ নেই যে, ২৭তম রাতটিই লাইলাতুল কদর । এটি অধিক 
সম্ভাবনার দাবি রাখে কেবল । কারণ, কদরের রাতটি স্থানান্তরিত হয়; 
প্রতি বছর একই তারিখে হয় না। 


ফজরের ওয়াক্ত শুরু হওয়ার পূর্ব পর্যন্ত আমলে লেগে থাকুন। রাতের 
সীমারেখা হলো; মাগরিব থেকে ফজরের ওয়াক্ত শুরু হওয়ার আগ 
পর্যন্ত । 

আল্লাহ্‌ তা'আলা বলেন, “আমি একে (কুরআন মাজিদকে) অবতীর্ণ 
করেছি লাইলাতুল কদরে (সম্মানিত রাতে)। লাইলাতুল কদরের 
ব্যাপারে আপনি কি জানেন? লাইলাতুল কদর (সম্মানিত রাতটি) এক 
হাজার মাস অপেক্ষা শ্রেষ্ঠ ।” [সুরা আল কাদর, আয়াত ১-৩] 


রাসূলুল্লাহ্‌ সাল্লাল্লাহু আলাইহি ওয়াসাল্লাম বলেন, “যে ব্যক্তি ঈমানের 
সাথে, সওয়াবের আশায় কদরের রাতে (ইবাদতের জন্য) দণ্ডায়মান 
হবে, তার পূর্বের গুনাহ ক্ষমা করে দেওয়া হবে ।” [ইমাম বুখারি, 
আস-সহিহ ২০১৪] 


লাইলাতুল কদর কোন রাত? এটি কি প্রতি বছর নির্দিষ্ট দিনেই 


লাইলাতুল কদর আসলে কোন রাত, এ বিষয়ে বিভিন্ন হাদিস সামনে 
রেখে শীর্ষ মুহাদ্দিস ইমামগণ বিভিন্ন মতামত দিয়েছেন । 


প্রখ্যাত হাদিসবিশারদ ইমাম ইবনু হাজার আসকালানি (রাহ.) তার 
জগদিখ্যাত সহিহ বুখারির ব্যাখ্যাগ্রন্থ “ফাতহুল বারি'-তে লাইলাতুল 

করেছেন। 


২১তম রাত 


ইমাম তিরমিযি তাঁর সুনানে লিখেছেন, ইমাম শাফিঈ ২১তম রাতকে 
সাঈদ খুদরি (রা.) থেকে বর্ণিত হাদিস। তিনি বলেন, আমরা নবি 
সাল্লাল্লাহু আলাইহি ওয়াসাল্লামের সাথে রামাদানের মধ্য দশকে 
ইতিকাফ করি। তিনি ২০ তারিখ সকালে বের হয়ে আমাদের 
সম্বোধন করে বলেন, “আমাকে কদরের রাত দেখানো হয়েছিলো; 
পরে তা ভুলিয়ে দেওয়া হয়েছে। তোমরা শেষ দশকের বেজোড় 
রাতে তার সন্ধান করো । আমি দেখতে পেয়েছি যে, আমি (এ রাতে) 
কাদা-পানিতে সিজদা করছি । অতএব, যে ব্যক্তি আল্লাহর রাসুলের 
সাথে ইতিকাফ করেছে, সে যেন ফিরে আসে (অর্থাৎ মাসজিদ থেকে 
বের না হয়)।” আমরা সবাই ফিরে আসলাম । আমরা আকাশে 
হালকা মেঘ খণ্ডও দেখতে পাইনি। (২১ তারিখ রাতের) পরে 
এমনভাবে মেঘ দেখা দিলো ও জোরে বৃষ্টি হলো যে, খেজুরের শাখায় 
তৈরি মসজিদের ছাদ হতে পানি ঝরতে লাগলো । সালাত শুরু হলে 
আমি রাসূলুল্লাহ সাল্লাল্লাহু আলাইহি ওয়াসাল্লামকে কাদা-পানিতে 
সিজদা করতে দেখলাম । পরে তাঁর কপালে আমি কাদার চিহ্ন 
দেখতে পাই। (অর্থাৎ, নবিজির স্বপ্ন সত্য হয়েছে) [ইমাম বুখারি, 
আস-সহিহ ২০১৬] 


মুহাদ্দিসগণ অনেকেই এই হাদিস থেকে ব্যাখ্যা করেছেন যে, সে 
বছর কদর হয়েছিলো ২১তম রাতে । (মুফতি আমিমুল ইহসান 

(রাহ.) সংকলিত, ড. আব্দুল্লাহ্‌ জাহাঙ্গীর (রাহ.) অনুদিত ফিকহুস 
সুনান গ্রন্থে (১/৪৮০) এই বিষয়টি টাকায় উল্লেখিত হয়েছে) 
শেষ সাত রাতে 

আরেকদল আলিমের মতে, এটি শেষ সাত রাতের কোনো এক 
রাতে । তাঁদের পক্ষে দলিল হলো ইবনু উমার (রা.) থেকে বর্ণিত 
হাদিস। বলেন, আমি রাসূলুল্লাহ সাল্লাল্লাহু আলাইহি ওয়াসাল্লামকে 
অনুসন্ধান করো। তোমাদের কেউ যদি দুর্বল অথবা অপারগ হয়ে 
পড়ে, তবে সে যেন শেষ সাত রাতে অলসতা না করে ।” [ইমাম 
মুসলিম, আস-সহিহ ২৬৫৫] 

২৩তম রাত 


সাহাবি আব্দুল্লাহ ইবনু উনাইস রা.) রামাদানের ২৩তম রাতকে 
কদরের রাত মনে করতেন [ইমাম মুসলিম, আস-সহিহ ২৬৬৫] 
২৪তম রাত 

তাবি'ঈ ইকরামা (রাহ.) বলেন, সাহাবি আবদুল্লাহ্‌ ইবনু ‘আব্বাস 
(রা.) হতে বর্ণিত যে, “তোমরা ২৪তম রাতে (কদর) তালাশ করো ।' 
[ইমাম বুখারি, আস-সহিহ ২০২২] 

২৭তম রাত 


আলেমদের বিরাট আরেক জামাত বলেছেন, এটি রামাদানের ২৭তম 
রাতে । এই মত দিয়েছেন উবাই ইবনু কা’ব (রো.), ইবনু “আব্বাস 
(রা.), “উমার (রা.), ইমাম আবু হানিফা (রাহ.)-সহ অনেকেই । এই 

মতের পক্ষে দলিল হলো, সাহাবি উবাই ইবনু কা'ব (রা.) কসম 
খেয়ে বলতেন, ২৭তম রাতটি লাইলাতুল কদর । [ইমাম মুসলিম, 
আস-সহিহ ২৬৬৮] 


বিজোড় রাত লাইলাতুল কদর তালাশ করো ।” [সহিহ বুখারি ২০১৭] 
এ ব্যাপারে আমরা আগের একটি পর্বে লিখেছি। 

অধিকাংশ আলিমের মতে, এটি রমাদানের শেষ দশকে রয়েছে। 
তাঁরা জোড়-বিজোড় নিয়ে এত কথা বলেননি । তাঁদের পক্ষে দলিল 
হলো: রাসূলুল্লাহ্‌ সাল্লাল্লাহু আলাইহি ওয়াসাল্লাম বলেন, “তোমরা 
রামাদানের শেষ দশকে লাইলাতুল কদর তালাশ করো ।” [ইমাম 
বুখারি, আস-সহিহ ২০২০] 

হাদিসগুলোর মাঝে সমন্বয় ও সমাধান 

বিখ্যাত ইমামদের অনেকেই হাদিসের এসব বিভিন্নতার কারণে 
সবগুলো হাদিসের মধ্যে সমন্বয় সাধন করে বলেছেন, শেষ দশ 
রাতের যেকোনো রাতে কদর হয়, তবে তা প্রতি বছর নির্দিষ্ট একটি 
দিনে হয় না, বরং এটি বিভিন্ন বছরে ভিন্ন ভিন্ন দিনে হয়। ইমাম 
মালিক, আহমাদ, ইসহাক, সুফিয়ান সাওরি, ইবনু তাইমিয়্যাহ, ইমাম 
নববি, ইবনু হাজার, ইবনু উসাইমিন (রাহিমাহুমুল্লাহ) এই মত 

ও মুহাদ্দিস । শুধু তাঁরাই নন, আলিমগণের বিরাট এক জামাত এই 
মতটি সমর্থন করেছেন। এই মতটি মেনে নিলে হাদিসগুলোর মাঝে 
কোনো বিরোধ বা পরস্পরবিরোধিতা থাকে না। 


সাহাবিগণের ছাত্র তাবিঈ আবু কিলাবাহ (রাহ.) বলেন, “লাইলাতুল 
কদর শেষ দশকের মাঝে স্থানান্তরিত হয়।’ [ইমাম তিরমিযি, 
আস-সুনান ৭৯২ 


বিভিন্ন হাদিস থেকে বোঝা যায়, রামাদানের ২১, ২৩, ২৪ ও ২৭তম 
রাত অধিক সম্ভাবনাময়। তাই, এই রাতগুলোতে আলাদা গুরুত্ব 
দেওয়া যেতে পারে । যদিও শেষ দশকের প্রতিটি রাতেই কদর হতে 
পারে। এমনকি জোড় রাতগ্তলোতে হওয়ারও কিছুটা সম্ভাবনা 
রয়েছে। 


মুহাদ্দিসগণ বলেন, লাইলাতুল কদরের রাতটি গোপন রাখার উদ্দেশ্য 
করে ইবাদত করে । হাদিসেও এমনটি এসেছে যে, নবিজিকে কদরের 
রাতটির কথা তাঁর অন্তর থেকে উঠিয়ে নেওয়া হয়, ফলে তিনি সেটি 
ভুলে যান। তখন তিনি বলেন, “হয়তো এর মধ্যেই তোমাদের জন্য 
কল্যাণ নিহিত রয়েছে ।” [ইমাম বুখারি, আস-সহিহ ২০২৩] 


আমল করতে পারেন 


(১) দুআ করা 


পিরিয়ডকালে দু'আ করতে কোনো অসুবিধা নেই । সুতরাং, উত্তম 
হবে- অজু করে লাইলাতুল কদরের মহান রজনীতে আন্তরিকভাবে 
দু‘আয় মনোনিবেশ করা। এই রাতে দুআ কবুল হওয়ার ব্যাপক 
সম্ভাবনা রয়েছে। হাদিসে এসেছে, “দু‘আই ইবাদত ৷” [ইমাম আবু 
দাউদ, আস-সুনান ১৪৭৯; হাদিসটি সহিহ] 

ডাকে সাড়া দেবো ৷” [সূরা মুমিন, আয়াত ৬০] 

কোনো বিশেষ নিয়ম নয়, স্বাভাবিকভাবে দু'আর বিভিন্ন আদব ও 
নিয়ম-কানুন অনুসরণ করে দু'আ করবেন। 

(২) তাওবাহ-ইস্তিগফার পড়া 

এই রাতের গুরুতৃপূর্ণ নেক আমল হলো, আল্লাহর নিকট তাওবাহ্‌ ও 
ইস্তিগফার পড়া ৷ ইস্তিগফারের যত বাক্য মুখস্থ আছে, সবই পড়বেন। 
ইস্তিগফারের জন্য নিচের বাক্যটি খুব সহজ । 

আবু হুরায়রা (রাঃ) বলেন, আমি রাসুল সাল্লাল্লাহু আলাইহি 
ওয়াসাল্লামের চেয়ে আর কাউকে এটি অধিক পরিমাণে পড়তে 
দেখিনি_ 

অর্থ: আমি আল্লাহর নিকট ক্ষমা চাচ্ছি এবং তার নিকট তাওবাহ্‌ 
করছি । [ইমাম ইবনু হিব্বান, আস-সহিহ ৯২৮, হাদিসটি সহিহ] 


পাশাপাশি আরেকটি সহজ ও গুরুত্বপূর্ণ ইস্তিগফার বেশি বেশি পড়তে 
পারেন। রাসূল সাল্লাল্লাহু আলাইহি ওয়াসাল্লাম মৃত্যুর আগে এই 
ইস্তিগফারটি খুব বেশি পড়তেন- 

সুব“হানাল্লাহি ওয়া বি‘হামদিহি, আসতাগফিরুল্লাহা ওয়া আতুবু 
ইলাইহি 


অর্থ: আমি আল্লাহর প্রশংসাসহ পবিত্রতা ঘোষণা করছি। আল্লাহর 
নিকট ক্ষমা প্রার্থনা করছি এবং তাঁর নিকট তাওবাহ করছি । (ইমাম 
মুসলিম, আস-সহিহ ৯৭৫] 





যাদের পক্ষে সম্ভব, তারা সায়্যিদুল ইত্তিগফার পড়বেন বেশি বেশি। 
এটি সর্বশ্রেষ্ঠ ইস্তিগফার ৷ [ইমাম বুখারি, আস-সহিহ ৬৩০৬] 


এর পাশাপাশি তাওবাহর শর্তগুলো পূরণ করে অবশ্যই নিজের সমস্ত 
গুনাহ থেকে তাওবাহ্‌ করবেন । তাওবাহর তিনটি শর্ত হলো: কৃত 
গুনাহ স্বীকার করে সেসব আগে ছেড়ে দিতে হবে, নিজ অপরাধের 
জন্য অনুতপ্ত ও লজ্জিত হতে হবে এবং ভবিষ্যতে এসব গুনাহ আর 

না করার ব্যাপারে দৃঢ় সংকল্প ব্যক্ত করতে হবে। [ইমাম নববি, 
রিয়াদুস সলিহিন] 


(৩) রাসূলুল্লাহ্‌ সাল্লাল্লাহু আলাইহি ওয়াসাল্লামের উপর দরুদ পাঠ 
করা 


নবি সাল্লাল্লাহু আলাইহি ওয়াসাল্লাম বলেন, “যে ব্যক্তি আমার প্রতি 
একবার দরুদ পাঠ করবে, আল্লাহ তার প্রতি ১০ বার রহমত বর্ষণ 
করবেন, ১০টি গুনাহ মোচন করবেন এবং তার জন্য ১০টি স্তর 
উন্নীত করবেন।” [ইমাম নাসায়ি, আস-সুনান ১২৯৭; ইমাম ইবনু 
হিব্বান, আস-সহিহ ৯০৪; হাদিসটি সহিহ] 


নামাজের শেষ বৈঠকে যে দরুদটি আমরা পড়ি, সেটি সর্বোত্তম 
দরুদ । এটি পড়াই উত্তম । তবে, এটি ছাড়া অন্য দরুদও পড়া যাবে । 
নিচের দরুদটিও পড়া যায় 

আল্লাহুম্মা সল্লি “আলা মুহাম্মাদিন “আবদিকা ওয়া রাসূলিকা, ওয়া 
সল্লি “আলাল মুমিনী-না ওয়াল মুমিনা-ত, ওয়াল মুসলিমী-না ওয়াল 
মুসলিমা-ত 

অর্থ: হে আল্লাহ! আপনি আপনার বান্দা ও রাসুল মুহাম্মাদের উপর 
রহমত বর্ষণ করুন। আরো রহমত প্রেরণ করুন সকল মুমিন 
নারী-পুরুষ ও সকল মুসলিম নারী-পুরুষের উপর । 





২০ 


হাদিসে এসেছে, যে-মুসলমানের দান-সাদাকাহ করার মতো কিছু 

নেই, সে যেন দুআ করার সময় এটি বলে। এটি তার জন্য 

জাকাতম্বরূপ । [ইমাম ইবনু হিব্বান, আস-সহিহ ৯০৩; ইমাম আবু 

ইয়ালা, আল-মুসনাদ ১৩৯৭; ইমাম হাকিম ও যাহাবি (রাহ.) 

হাদিসটি সহিহ বলেছেন আর হাইসামি (রাহ.) হাসান বলেছেন] 

(৪) “সুবহানাল্লাহ, ‘আলহামদুলিল্লাহ’, “লা ইলাহা ইল্লাল্লাহ ও 
“আল্লাহু আকবার*- প্রতিটি ১০০ বার করে মোট ৪০০ বার পড়া 


রাসূলুল্লাহ সাল্লাল্লাহু আলাইহি ওয়াসাল্লাম উম্মে হানি (রাঃ)-কে 
বলেন_ 


> তুমি ১০০ বার “সুবহানাল্লাহ' বলবে, এটি তোমার পক্ষে 
ইসমাইল (আ.)-এর বংশের ১০০ ক্রীতদাস মুক্ত করার সমতুল্য 
হবে; 

> তুমি ১০০ বার ‘আলহামদুলিল্লাহ্‌’ বলবে, এটি তোমার পক্ষে 
আল্লাহর রাস্তায় যুদ্ধের জন্য ১০০ টি সাজানো ঘোড়ায় মুজাহিদ 
প্রেরণের সমতুল্য হবে; 


> তুমি ১০০ বার “আল্লাহু আকবার” বলবে, এটি তোমার পক্ষ 
থেকে ১০০টি মাকবুল (কবুলকৃত) উট কুরবানির সমতুল্য হবে; 


> তুমি ১০০ বার “লা ইলাহা ইল্লাল্লাহ’ বলবে, এত সওয়াব পাবে, 
যার ফলে আসমান ও যমিন পূর্ণ হয়ে যাবে । [শায়খ আলবানি, 
সহিহুত তারগিব ১৫৫৩; হাদিসটি হাসান] 


২১ 


(৫) সহজ দুটো যিকর পাঠ করা 


হাদিসে নিচের বাক্যটিকে বলা হয়েছে জান্নাতের রত্বভাগ্তার । এটি 
বেশি বেশি পড়তে পারেন- 


পার্ট পাটি পার্ট dd 


40৭৭০ 


লা হাউলা ওয়ালা কুও-ওয়াতা ইল্লা বিল্লা-হ 


অর্থ: আল্লাহর সাহায্য ছাড়া কারো (গুনাহ থেকে দূরে থাকার) কোনো 
উপায় নেই এবং (সৎকাজ করার) কোনো শক্তি নেই ৷ [ইমাম বুখারি, 
আস-সহিহ ৬৩৮৪] 





জাবির (রাঃ) থেকে বর্ণিত। তিনি বলেন, আমি আল্লাহর রাসুল 
সাল্লাল্লাহু আলাইহি ওয়াসাল্লামকে বলতে শুনেছি, “সর্বশ্রেষ্ঠ যিকর 
হলো, লা ইলাহা ইল্লাল্লাহ ।” [ইমাম তিরমিযি, আস-সুনান ৩৩৮৩; 
হাদিসটি হাসান] 


(৬) জীবিত ও মৃত সকল মুমিনের জন্য ক্ষমা প্রার্থনা করা 


রাসূলুল্লাহ সাল্লাল্লাহু “আলাইহি ওয়া সাল্লাম বলেছেন, “যে ব্যক্তি 
মুসলিম পুরুষ ও মুসলিম নারীর জন্য ক্ষমা প্রার্থনা করে, আল্লাহ তার 
আমলনামায় প্রত্যেক মুসলিমের জন্য একটি করে সওয়াব লিখে 
দেন।” [শায়খ আলবানি, সহিহুল জামি’ ৬০২৬; হাদিসটি হাসান] 


এই দু‘আটি পড়তে পারেন- 


২২ 


323997277 


(০ RIOTS A UY FLEES [EY 
অর্থ: হে আমাদের রব! আমাকে, আমার পিতা-মাতাকে এবং সকল 


ঈমানদারকে তুমি সেদিন ক্ষমা করে দিও, যেইদিন হিসাব কায়েম 
করা হবে । [সূরা ইবরাহিম, আয়াত ৪১] 





অন্য বর্ণনায় এসেছে, কোনো অনুপস্থিত মুসলিমের জন্য দু'আ 
করলে, ফেরেশতারা বলেন, “তোমার জন্যও অনুরূপ হোক’ [ইমাম 
মুসলিম, আস-সহিহ ৬৮২০] 

(৭) কদরের রাতে পড়ার বিশেষ দু'আটি বেশি বেশি পড়া 

আয়িশা (রাঃ) বলেন, আমি বললাম, “হে আল্লাহর রাসূল! আমি যদি 
বুঝতে পারি, কোন রাতটি লাইলাতুল কদর, তাহলে ওই রাতে কী 
বলব?’ নবিজি বলেন, তুমি বলো_ 

আল্লাহুম্মা ইন্নাকা “আফুউ-উন, তু‘হিব্বুল “আফওয়া ফা‘অ্‌ফু ‘আমন্নী 


অর্থ: হে আল্লাহ্‌! তুমি ক্ষমাশীল, তুমি ক্ষমা করতে পছন্দ করো । 
অতএব, আমাকে ক্ষমা করে দাও । [ইমাম ইবনু মাজাহ, আস-সুনান: 
৩৮৫০; হাদিসটি সহিহ] 





২৩ 


(৮) কিছু সাদাকাহ করা 


নবি করিম সাল্লাল্লাহু আলাইহি ওয়া সাল্লাম বলেন, “প্রত্যেক ব্যক্তি 
(হাশরের মাঠে) তার সদাকার ছায়াতলে থাকবে, যতক্ষণে লোকদের 
মাঝে ফয়সালা শেষ না হবে ।” [শায়খ আলবানি, সহিহুল জামি’ 
৪৫১০; হাদিসটি সহিহ] 


যদি সম্ভব হয়, তবে রাতেই সাদাকাহ করুন। এটাই উত্তম। এক 
টাকা দান করলে হাজার মাস (৮৩ বছর) ধরে এক টাকা দান করার 
নেকি পাবেন। এই রাতের প্রতিটি আমল এভাবেই বৃদ্ধি পাবে। কারণ 
আল্লাহ্‌ তা'আলা বলেন, “কদরের রাতটি (মর্যাদার দিক থেকে) 
হাজার মাসের চেয়েও শ্রেষ্ঠ ৷” [সূরা কাদর, আয়াত ০৩] 

যদি রাতে দিতে না পারেন, তবে রাতেই কিছু টাকা সাদাকাহ করার 
জন্য আলাদা করে রেখে দিন। এগুলো দিনের বেলা গরিবদেরকে 
দিয়ে দিন। 

এছাড়াও “সুবহানাল্লাহি ওয়াবিহামদি সুবহানাল্লাহিল আযীম', দুআ 
ইউনুস, “সুবহানাল্লাহিল আযীমি ওয়া বিহামদিহ' ইত্যাদি সব রকমের 
যিকর বেশি বেশি পড়তে থাকবেন । 


২৪ 


লাইলাতুল কদরের জন্য ১৩টি সহজ আমল, যেগুলো তুলনামূলক 
অনেক সহজ 


প্রথমেই জেনে খুশি হোন: আল্লাহ সুরা কদরে বলেছেন, কদরের 
রাতটি হাজার মাসের চেয়েও শ্রেষ্ঠ । তাই এই রাতে একটি নেক 
আমল করা মানে হাজার মাস যাবত এই নেক আমলটি করা। 
সুবহানাল্লাহ! রামাদানের শেষ দশ দিনে কদর তালাশ করতে 
বলেছেন নবিজি । তাই, আমরা শেষ দশ দিন নিচের এই আমলগুলো 
করতে পারি ৪- 


১। তাহাজ্জুদের নামাজ আদায় করা (বিশেষত শেষ রাতে তাহাজ্জুদ 
আর রাতের প্রথম প্রহরে নিচের বাকি আমলগুলো করা যায়) 


লাইলাতুল কদরের প্রধান আমল হলো, কিয়াম তথা নামাজে 
দণ্ডায়মান হওয়া ৷ রাসূলুল্লাহ্‌ সাল্লাল্লাহু আলাইহি ওয়াসাল্লাম বলেন, 
“যে ব্যক্তি ঈমানের সাথে, সওয়াবের আশায় কদরের রাতে 
(ইবাদতের জন্য) দণ্ডায়মান হবে, তার পূর্বের গুনাহ ক্ষমা করে 
দেওয়া হবে ।” [ইমাম বুখারি, আস-সহিহ ২০১৪] 


সম্ভব হলে ৮/১০ রাকাত তাহাজ্জুদের নামাজ আদায় করা যায়। 
এরপর আন্তরিকতার সাথে সময় নিয়ে দু'আ করুন । 


২। সূরা ইখলাস পাঠ করা 


রাসূলুল্লাহ্‌ সাল্লাল্লাহু আলাইহি ওয়াসাল্লাম বলেন, “যাঁর হাতে আমার 
এক তৃতীয়াংশের সমান ৷” [ইমাম বুখারি, আস-সহিহ ৫০১৩] 


২৫ 


অন্য হাদিসে এসেছে, “যে ব্যক্তি সুরা ইখলাস ১০ বার শেষ করবে, 

তার জন্য জান্নাতে আল্লাহ্‌ একটি প্রাসাদ নির্মাণ করবেন ।” [শায়খ 

আলবানি, সিলসিলা সহিহাহ ৫৮৯; হাদিসটি সহিহ] 

তাই, আমরা শেষ দশকের প্রতিটি রাতে ২০/৩০ বার বা আরও বেশি 

সূরা ইখলাস পড়তে পারি। 

এছাড়া সূরা বাকারার শেষ দুই আয়াত, সুরা মুলক ও বাকি তিন কুল 

পড়তে পারি । 

৩। সুবহানাল্লাহ, আলহামদুলিল্লাহ, লা ইলাহা ইল্লাল্লাহ ও আল্লাহু 
আকবার- প্রতিটি ১০০ বার করে মোট ৪০০ বার পড়া 

রাসূলুল্লাহ সাল্লাল্লাহু আলাইহি ওয়াসাল্লাম উম্মে হানি (রাঃ)-কে 

বলেন_ 

> তুমি ১০০ বার “সুবহানাল্লাহ বলবে, এটি তোমার পক্ষে 
ইসমাইল (আ.)-এর বংশের ১০০ ক্রীতদাস মুক্ত করার সমতুল্য 
হবে। 

> তুমি ১০০ বার ‘আলহামদুলিল্লাহ্‌’ বলবে, এটি তোমার পক্ষে 


আল্লাহর রাস্তায় যুদ্ধের জন্য ১০০ টি সাজানো ঘোড়ায় মুজাহিদ 
প্রেরণের সমতুল্য হবে। 


> তুমি ১০০ বার ‘আল্লাহু আকবার” বলবে, এটি তোমার পক্ষ 
থেকে ১০০টি মাকবুল (কবুলকৃত) উট কুরবানির সমতুল্য হবে । 


২৬ 


> তুমি ১০০ বার “লা ইলাহা ইল্লাল্লাহ বলবে, এত সওয়াব পাবে, 
যার ফলে আসমান ও যমিন পূর্ণ হয়ে যাবে । [শায়খ আলবানি, 
সহিহুত তারগিব ১৫৫৩; হাদিসটি হাসান] 


৪ একটি গুরুত্বপূর্ণ তাসবিহ কমপক্ষে ১০০ বার পড়ার চেষ্টা করা 


রাসূল সাল্লাল্লাহু আলাইহি ওয়াসাল্লাম বলেন, “যে ব্যক্তি দেনিক 
১০০ বার পড়বে_ 

লা ইলা-হা ইল্লাল্লা-হু ওয়াহদাহু লা শারীকালাহু লাহুল মুলকু ওয়া 
লাহুল হামদু ওয়া হুওয়া “আলা কুল্লি শাইয়িন কাদীর 

অর্থ: আল্লাহ্‌ ব্যতীত কোনো সত্য উপাস্য নেই। তিনি এক; তাঁর 
কোনো অংশীদার নেই। রাজত্ব এবং প্রশংসা কেবল তাঁরই; তিনি 
সকল বিষয়ে সর্বশক্তিমান । 

এটি বিশুদ্ধ উচ্চারণে শিখতে শুনুন: 
https://youtu.be/wlqgccjmjoeE 


** সে ১০টি গোলাম মুক্ত করার সওয়াব পাবে। 
+ তার জন্য ১০০ সওয়াব লেখা হবে। 
** তার ১০০ গুনাহ মিটিয়ে দেওয়া হবে। 


২৭ 


** ওই দিন সন্ধ্যা পর্যন্ত সে শয়তান থেকে নিরাপদ থাকবে এবং 
(সন্ধ্যায় বা রাতে পাঠ করলে সকাল পর্যন্ত নিরাপদ থাকবে)। 

৭ ওই দিনের হিসেবে কেউ তার চেয়ে উত্তম সওয়াবের কাজ করতে 
পারবে না। তবে হ্যাঁ, ওই ব্যক্তি সক্ষম হবে, যে এর চেয়ে বেশি 
পড়বে ৷” [ইমাম বুখারি, আস-সহিহ ৩২৯৩; ইমাম আবু দাউদ, 
আস-সুনান ৫০৭৭] 

অন্য হাদিসে এসেছে, “যে ব্যক্তি প্রত্যেকটি দশবার করে বলবে, সে 

ইসমাঈল (আঃ)-এর বংশের চারজন ক্রীতদাস মুক্ত করে দেওয়ার 

নেকি পাবে ।” [ইমাম বুখারি, আস-সহিহ ৬৪০৪] 

৫ । কদরের রাতের বিশেষ দু“আটি মনোযোগের সাথে পড়া 

আয়িশা (রাঃ) বলেন, আমি বললাম, “হে আল্লাহর রাসূল! আমি যদি 

বুঝতে পারি, কোন রাতটি লাইলাতুল কদর, তাহলে ওই রাতে কী 

বলবো?’ নবিজি বলেন, তুমি বলো-_ 


9৫ পর 


১০০০৫ ০৯৩৯৯০১)০৪ 


আল্লাহুম্মা ইন্নাকা “আফুউ-উন, তু“হিবুল “আফওয়া ফা‘অ্‌ফু 'আমী 


অর্থ, হে আল্লাহ্‌! তুমি ক্ষমাশীল, তুমি ক্ষমা করতে পছন্দ করো। 
অতএব, আমাকে ক্ষমা করে দাও । [ইমাম ইবনু মাজাহ, আস-সুনান: 
৩৮৫০; হাদিসটি সহিহ] 





এই দু‘আটি রামাদানের শেষ দশকের প্রতিটি রাতে প্রচুর পরিমাণে 
পড়তে চেষ্টা করবো । 


২৮ 


৬। অত্যন্ত গুরুত্বপূর্ণ এই ইস্তিগফার ও তাওবার পড়া 

ইবনু মাসউদ (রাঃ) বলেন, রাসূলুল্লাহ সাল্লাল্লাহু আলাইহি 
ওয়াসাল্লাম বলেন, “যে ব্যক্তি এই দু'আ পড়বে, তার গুনাহ ক্ষমা 
করে দেওয়া হবে, যদিও সে জিহাদের ময়দান থেকে পলায়নকারী 
হয়।” 

অর্থ: আমি আল্লাহর নিকট ক্ষমা প্রার্থনা করছি, যিনি ব্যতীত কোনো 


সত্য উপাস্য নেই । তিনি চিরঞ্জীব, চিরস্থায়ী এবং আমি তাঁর নিকট 
তাওবাহ্‌ করছি। [ইমাম আবু দাউদ, আস-সুনান: ১৫১৭; হাদিসটি 

আনা “আবদুকা, ওয়া আনা “আলা “আহিদকা ওয়া ওয়ার্শদিকা মাসতা 
ত’তু আ“উযুবিকা মিন শাররি মা সনাতু আবৃ-উ লাকা বিনি'মাতিকা 
'আলাইয়া ওয়া আবৃউ বিযানবী, ফাগফিরলি ফা ইন্না 
লা-ইয়াগফিরুয যুনুবা ইল্লা আনতা 


২১৯ 





অর্থ: হে আল্লাহ! আপনিই আমার রব। আপনি ছাড়া কোনো 
সার্বভৌম সত্তা নেই। আপনিই আমাকে সৃষ্টি করেছেন আর আমি 
আপনারই গোলাম । আপনি আমার কাছ থেকে যে অঙ্গীকার ও 
প্রতিশ্রুতি নিয়েছেন, সাধ্যানুযায়ী আমি তার ওপর চলবো । আমি 


আমার কৃতকর্মের অনিষ্ট থেকে আপনার কাছে আশ্রয় চাই। আপনি 
আমার প্রতি আপনার যে নিয়ামত দিয়েছেন তা স্বীকার করছি এবং 
আমার গুনাহের কথাও স্বীকার করছি । অতএব, আপনি আমাকে মাফ 
করে দিন। কারন আপনি ছাড়া কেউ গুনাহ ক্ষমা করতে পারে না। 





রাসূল সাল্লাল্লাহু আলাইহি ওয়াসাল্লাম বলেন, “যে ব্যক্তি দিনের 
বেলায় এ দু'আটি দৃঢ় বিশ্বাসের সাথে পড়বে, অতঃপর সেদিন সন্ধ্যা 
হওয়ার আগেই মারা যাবে, সে জান্নাতিদের অন্তর্ভুক্ত হবে । আর যে 
ব্যক্তি সন্ধ্যায় দৃঢ় বিশ্বাস নিয়ে এটি পড়বে, অতঃপর সকাল হওয়ার 
আগেই মারা যাবে, সে জান্নাতিদের অন্তর্ভুক্ত হবে ।” [ইমাম বুখারি, 
আস-সহিহ ৬৩০৬] 

৮। নিজের জন্য, বাবা-মার জন্য এবং যেকোনো জীবিত ও মৃত 

মুসলিমের জন্য দু'আ করা। 

মুসলিম জাতির পিতা ইবরাহিম (আ.)-এর চমৎকার দু'আ 
(ইসতিগফার)। এর মাধ্যমে একই সাথে নিজের জন্য, বাবা-মার 
জন্য এবং সকল জীবিত ও মৃত ঈমানদারের জন্য দু'আ করা হয়। 
খুবই গুরুত্বপূর্ণ দু'আ- 


৩০ 

হাদিসে এসেছে, কোনো অনুপস্থিত মুসলিমের জন্য দুআ করলে, 
ফেরেশতারা বলেন, ‘তোমার জন্যও অনুরূপ হোক!” [ইমাম মুসলিম, 
আস-সহিহ ৬৮২০] 


৯। গুরুত্বপূর্ণ ব্যাপক অর্থবোধক একটি দু'আ বেশি করে পড়া 


চির [ইমাম আবু দাউদ, আস সুনান ৫০৭৪; 
হাদিসটি সহিহ] 





১০। দ্বীনের উপর টিকে থাকার দু'আ, এটিও বেশি করে পড়া উচিত 


উম্মু সালামাহ (রাঃ) বলেন, রাসূলুল্লাহ্‌ সাল্লাল্লাহু আলাইহি ওয়াসাল্লাম 
যে দু'আটি সবচেয়ে বেশি পড়তেন, তা হলো 


৩১ 


A 12 


অর্থ: হে অন্তরসমূহের পরিবর্তনকারী! আপনি আমার অন্তরকে 
আপনার দ্বীনের (ইসলামের) উপর অটল রাখুন [ইমাম তিরমিযি, 
আস-সুনান ৩৫২২; হাদিসটি সহিহ] 





১১। কিছু দান-সদাকাহ্‌ করা 

নবি করিম সাল্লাল্লাহু আলাইহি ওয়া সাল্লাম বলেন, “প্রত্যেক ব্যক্তি 
(হাশরের মাঠে) তার সদাকার ছায়াতলে থাকবে, যতক্ষণে লোকদের 
মাঝে ফয়সালা শেষ না হবে।” [শায়খ আলবানি, সহিহুল জামি’ 
৪৫১০; হাদিসটি সহিহ] 


যদি সম্ভব হয়, তবে রাতেই করুন । এটাই উত্তম । এক টাকা দান 
করলে হাজার মাস (৮৪ বছর) ধরে এক টাকা দান করার নেকি 
পাবেন। এই রাতের প্রতিটি আমল এভাবেই বৃদ্ধি পাবে। কারণ 
আল্লাহ্‌ তা'আলা বলেন, “কদরের রাতটি (মর্যাদার দিক থেকে) 
হাজার মাসের চেয়েও শ্রেষ্ঠ ।” [সুরা কাদর, আয়াত ০৩] 


যদি রাতে দিতে না পারেন, তবে রাতেই কিছু টাকা সাদাকাহ করার 
জন্য আলাদা করে রেখে দিন। এগুলো দিনের বেলা গরিবদেরকে 
দিয়ে দিন। 


৩২ 


১২। বেশি করে দরুদ পড়বেন রাসূলুল্লাহ্‌ সাল্লাল্লাহু আলাইহি 
ওয়াসাল্লামের উপর । শ্রেষ্ঠ দরুদ সেটিই, যা আমরা নামাজের 
শেষ বৈঠকে পড়ি 


নবি সাল্লাল্লাহু আলাইহি ওয়াসাল্লাম বলেন, “যে ব্যক্তি আমার প্রতি 
একবার দরুদ পাঠ করবে, আল্লাহ তার প্রতি ১০ বার রহমত বর্ষণ 
করবেন, ১০ টি গুনাহ মোচন করবেন এবং তার জন্য ১০ টি স্তর 
উন্নীত করবেন।” [ইমাম নাসায়ি, আস-সুনান ১২৯৭; ইমাম ইবনু 
হিব্বান, আস-সহিহ ৯০৪; হাদিসটি সহিহ] 


১৩। সহজ দু'টো যিকর পাঠ করা 


হাদিসে নিচের বাক্যটিকে বলা হয়েছে জান্নাতের রত্বভাগ্তার । এটি 
বেশি বেশি পড়তে পারেন- 


লা হাউলা ওয়ালা কুও-ওয়াতা ইল্লা বিল্লা-হ 


অর্থ: আল্লাহর সাহায্য ছাড়া কারো (গুনাহ থেকে দূরে থাকার) কোনো 
উপায় নেই এবং (সৎকাজ করার) কোনো শক্তি নেই । [ইমাম বুখারি, 
আস-সহিহ ৬৩৮৪] 





জাবির (রাঃ) থেকে বর্ণিত। তিনি বলেন, আমি আল্লাহর রাসূল 
সাল্লাল্লাহু আলাইহি ওয়াসাল্লামকে বলতে শুনেছি, “সর্বশ্রেষ্ঠ যিকর 


৩৩ 


হলো, লা ইলাহা ইল্লাল্লাহ ।” [ইমাম তিরমিযি, আস-সুনান ৩৩৮৩; 
হাদিসটি হাসান] 


না। আল্লাহর কাছে আন্তরিকতাপূর্ণ আমলের মূল্য অনেক বেশি । 


এগুলোর বাইরে কুরআন তিলাওয়াত, মাসনুন যিকর, অনির্ধারিত 
বিভিন্ন যিকর, তাসবিহাত, দুআ ইত্যাদি তো আছেই। মোট কথা 
ইবাদতে লেগে থাকা। বিশেষত “সুবহানাল্লাহি ওয়াবিহামদি 
সুবহানাল্লাহিল আযীম*, দু'আ ইউনুস, “সুবহানাল্লাহিল আযীমি ওয়া 
বিহামদিহ' ইত্যাদি সব রকমের যিকর বেশি বেশি পড়া উচিত । 
লাইলাতুল কদরের জন্য নির্ধারিত বা নির্দিষ্ট বিশেষ পদ্ধতির কোনো 
নামাজ বা ইবাদতের কথা সহিহ বর্ণনা থেকে জানা যায় না। কেবল 
আয়িশা (রাঃ)-কে শেখানো দু'আটি ব্যতীত, যা পূর্বেই উল্লেখ করা 
হয়েছে। তাই, সব ধরনের নেক আমলই সাধ্যানুযায়ী কদরের রাতে 
করা উচিত। নামাজ পড়বেন দুই রাকাত করে, সাধারণ নফলের 
মতো । কোনো বিশেষ সূরা বা নিয়ম নেই । 


আল্লাহ্‌ তা'আলা আমাদের আমল করার তাওফিক দান করুন। 
আমিন। 

লাইলাতুল কদরে আমরা যেসব ফজিলতপূর্ণ সূরা ও আয়াত 


সূরা ইখলাস 

রাসূলুল্লাহ্‌ সাল্লাল্লাহু আলাইহি ওয়াসাল্লাম বলেন, “যাঁর হাতে আমার 
জীবন, তাঁর কসম! নিশ্চয়ই এই সুরা ইখলাস কুরআনের এক 
তৃতীয়াংশের সমান ৷” [ইমাম বুখারি, আস-সহিহ ৫০১৩] 


অন্য হাদিসে এসেছে, “যে ব্যক্তি সুরা ইখলাস ১০ বার পড়বে, তার 
জন্য জান্নাতে আল্লাহ্‌ একটি প্রাসাদ নির্মাণ করবেন।” [শায়খ 
আলবানি, সিলসিলা সহিহাহ ৫৮৯; হাদিসটি সহিহ] 


সুরা ফালাক ও সূরা নাস 


আয়িশা (রা.) বলেন, “রাসূল সাল্লাল্লাহু আলাইহি ওয়াসাল্লাম প্রতি 
দিতেন এবং তাতে সুরা ইখলাস, সুরা ফালাক ও সুরা নাস পাঠ 
করতেন। এরপর দুই হাতের তালু দিয়ে দেহের যেখানে সম্ভব, 
সেখানে মুছে দিতেন । শুরু করতেন মাথার উপরিভাগ দিয়ে; এরপর 
চেহারা ও দেহের সামনের অংশ । এই কাজ তিনি তিনবার করতেন ৷’ 
[ইমাম বুখারি, আস-সহিহ ৫০১৭] 


সূরা কাফিরুন 


রাসূলুল্লাহ সাল্লাল্লাহু আলাইহি ওয়া সাল্লাম বলেছেন, “যে ব্যক্তি “কুল 
ইয়া আয়্যুহাল কাফিরুন* (সুরা কাফিরুন) পড়বে, এটি তার জন্য 

কুরআনের এক-চতুর্থাংশের সমান হবে।” [ইমাম তিরমিযি, 
আস-সুনান ২৮৯৩; হাদিসটি হাসান] 

এই ফজিলতপূর্ণ সুরাটি বেশ কয়েকবার পাঠ করা যেতে পারে। 
বিশেষত রাতে ঘুমানোর আগে অন্তত একবার পড়ার ব্যাপারে হাদিস 
এসেছে। 

সুরা মুলক 

আবু হুরায়রাহ (রাঃ) থেকে বর্ণিত। নবি সাল্লাল্লাহু “আলাইহি ওয়া 
সাল্লাম বলেন, “কুরআনে ত্রিশ আয়াতবিশিষ্ট একটি সুরা রয়েছে, যা 
তার তিলাওয়াতকারীর জন্য (এমনভাবে) শাফা'আত (সুপারিশ) 
করবে (যে,); শেষ পর্যন্ত তাকে ক্ষমা করে দেওয়া হবে । সেটি হলো: 
তাবারাকাল্লাি বিয়াদিহিল মুলক (সূরা মুলক)।” [ইবনু মাজাহ, 
আস-সুনান ৩৭৮৬; হাদিসটি সহিহ] 

অন্যান্য বর্ণনায় আরও এসেছে, তার জন্য এই সুরা বিতর্ক করবে, 
তাকে জাহান্নাম থেকে বের করে জান্নাতে প্রবেশ করাবে । [শায়খ 
আলবানি, সহিহুল জামি’ ২০৯২ ও ৩৬৪৪; হাদিসটি হাসান] 


রাসূলুলাহ সাল্লাল্লাহু আলাইহি ওয়াসাল্লাম বলেন, “যে ব্যক্তি রাতের 
যথেষ্ঠ হবে।” [ইমাম বুখারি, আস-সহিহ ৫০০১] 


ইমাম নববি (রাহ.) বলেন, এই হাদিসের বিভিন্ন অর্থ করা হয়েছে। 
কেউ বলেছেন, কিয়ামুল লাইল বা তাহাজ্জুদ নামাজের জন্য যথেষ্ঠ 

হবে। কেউ বলেছেন, শয়তানের ক্ষতি অথবা বিপদ-মুসিবত থেকে 
নিরাপত্তা পাওয়া যাবে । [শারহু মুসলিম ৬/৩৪০] 


আয়াতুল কুরসি (সূরা বাকারার ২৫৫ নং আয়াত) 

উবাই ইবনু কা'ব (রাঃ) হতে বর্ণিত। তিনি বলেন, রাসূলুল্লাহ 
সাল্লাল্লাহু আলাইহি ওয়াসাল্লাম বলেন, “হে আবুল মুনির (উবাইয়ের 
ডাকনাম)! তুমি কি বলতে পারো, তোমার জানামতে আল্লাহর 
কিতাবের কোন আয়াতটি সবচেয়ে শ্রেষ্ঠ?” আমি বললাম, “আল্লাহ ও 
তাঁর রাসূলই ভাল জানেন ৷’ (এরপর) তিনি (আবারও) বললেন, “হে 
আবুল মুনযির! তুমি বলতে পারো কি, তোমার জানামতে আল্লাহর 
কিতাবের কোন আয়াতটি সর্বশ্রেষ্ঠ?” এবার আমি বললাম, “আল্লাহু 
লা ইলাহা ইল্লা হুওয়াল হাইয়্যুল কাইয়ুম (আয়াতুল কুরসি, সূরা 
বাকারার ২৫৫ নং আয়াত)।” উবাই বলেন, এরপর তিনি আমার 
বুকে (মৃদু) আঘাত করে বললেন, “হে আবুল মুনযির! ইলম 
তোমাকে উপকৃত করুক ৷” [ইমাম মুসলিম, আস-সহিহ ১৭৭০] 


মুসাব্বিহাত সূরাগুলো 
ইরবাদ্ধ ইবনু সারিয়াহ্‌ (রা.) বলেন, রাসূলুল্লাহ্‌ সাল্লাল্লাহু আলাইহি 


ওয়াসাল্লাম মুসাব্বিহাত সুরাগুলো পাঠ না করে ঘুমাতেন না। 
[তিরমিযি, আস-সুনান ৩৪০৬; হাদিসটি হাসান] 


উল্লেখ্য, আলেমগণের মতে, মুসাব্বিহাত সূরাগুলো হলো; সূরা 
হাদিদ, সূরা হাশর, সূরা সফ, সূরা জুর্আহ ও সূরা তাগাবুন। 

সম্ভব হলে মুসাব্রিহাত সুরাগুলো পড়ে নেবেন। সাধারণভাবেই প্রতি 
ইনশাআল্লাহ । 

সুরা সাজদাহ ও সূরা যুমার 

সাধ্যে কুলালে আরও পড়তে পারেন সুরা যুমার ও সুরা আস 
সাজদাহ। এ দুটো সূরা রাসূলুল্লাহ্‌ সাল্লাল্লাহু আলাইহি ওয়াসাল্লাম 
ঘুমের পূর্বে পড়তেন। [ইমাম তিরমিযি, আস-সুনান ২৮৯২ ও 
২৯২০; হাদিস দুটো সহিহ] 


সুরা ওয়াকিয়াও পড়তে পারেন। রাতের বেলা এই সুরাটি পড়ার 
ব্যাপারে দুর্বল হাদিস আছে । আবার এক দিন রাতে ঘুম থেকে জেগে 
নবি সাল্লাল্লাহু আলাইহি ওয়াসাল্লাম সুরা আলে ইমরানের শেষ ১০টি 
আয়াত পড়েছিলেন। সেটির উপরও আমল করতে পারেন। এটি 
সহিহ বর্ণনায় এসেছে। 

লাইলাতুল কদরে এসব পড়া জরুরি কিছু নয় বা লাইলাতুল কদরে 
এই বিশেষ সুরাগুলো গুরুত্ব দিয়ে পড়তেও বলা হয়নি। সাধারণ 
সময়ে এগুলো অনেক বেশি ফজিলতপূর্ণ হওয়ায় এখানে তা উল্লেখ 
করা হলো । যাদের ইচ্ছা হবে, কুরআন থেকে যেকোনো সুরা অথবা 
আয়াত পাঠ করতে পারেন। 

নামাজ আদায় করবো 


প্রথম কথা, 


লাইলাতুল কদরের প্রধান আমল হলো, কিয়াম তথা নামাজে 
দণ্ডায়মান হওয়া । রাসূলুল্লাহ সাল্লাল্লাহু আলাইহি ওয়াসাল্লাম বলেন, 
“যে ব্যক্তি ঈমানের সাথে, সওয়াবের আশায় কদরের রাতে 
(ইবাদতের জন্য) দণ্ডায়মান হবে, তার পূর্বের সকল গুনাহ ক্ষমা করে 
দেওয়া হবে ।” [ইমাম বুখারি, আস-সহিহ ২০১৪] 


দ্বিতীয় কথা, 


এই রাতের সর্বোত্তম আমল হবে লম্বা সময় ধরে কিয়ামুল লাইল তথা 
তাহাজ্জুদের নামাজ ও নফল নামাজে দণ্ডায়মান থাকা । যাদের পক্ষে 
সম্ভব, নামাজে লম্বা কিরাত পড়বেন। কিরাত ও কিয়ামকে লম্বা 
করতে একই রাকাতে অনেকগুলো সুরা পড়তেও কোনো অসুবিধা 
নেই। ধরুন, কারো দশটি সূরা মুখস্থ আছে; তাহলে তিনি প্রথম 
রাকাতে পাঁচটি ও দ্বিতীয় রাকাতে পাঁচটি সূরা পড়তে পারেন। 


তৃতীয় কথা, 


যত বেশি সম্ভব, নামাজে সময় কাটাতে থাকবেন এবং পরিবারের 
লোকদেরও জাগিয়ে দেবেন। আয়িশা (রাঃ) বলেন, “যখন 
ওয়াসাল্লাম পরিধেয় বস্ত্রকে শক্ত করে বাঁধতেন, রাত জেগে ইবাদত 

করতেন এবং পরিবার-পরিজনকে জাগিয়ে দিতেন ৷’ [ইমাম বুখারি, 
আস-সহিহ ২০২৪] 


কদরের আমল শুরু হবে মাগরিবের ওয়াক্ত থেকে এবং চলবে 
ফজরের ওয়াক্ত শুরু হওয়ার পূর্ব পর্যন্ত সুতরাং, এই পুরো সময়টিই 
গুরুত্বপূর্ণ । তাই, এই সময়টুকুতে যথাসাধ্য আমলে লেগে থাকতে 
হবে । বিশেষ করে নফল নামাজে । 


কোনো নামাজ আদায়ের কথা সহিহ হাদিসে সাব্যস্ত হয়নি। সুতরাং, 
কদর তালাশে সাধারণভাবেই নফল নামাজ পড়বেন । আর সর্বোচ্চ 


মাগরিব থেকে ইশার মধ্যবর্তী সময়ে নফল নামাজ পড়া রাসূল 
সাল্লাল্লাহু আলাইহি ওয়াসাল্লাম, সাহাবিগণ এবং সালাফে সালিহিনের 
অভ্যাস ছিলো । সুতরাং, এ সময় নফল নামাজ পড়া উত্তম। এই 
সময়ের নামাজকে হাসান আল বাসরি (রাহ.) “তাহাজ্জুদের সমতূল্য’ 
গণ্য করতেন। 


কদরের রাতে তাওবাহর উদ্দেশ্যে দুই রাকাত নফল নামাজ পড়া 
যায়। সাধারণভাবে তাওবাহর উদ্দেশ্য অন্তরে জাগরূক রেখে নিয়ত 
করবেন । মুখে কিছু বলতে হবে না। এরপর দুই রাকাত নফল নামাজ 
পড়বেন, যেভাবে সাধারণ নফল পড়েন । নামাজ শেষে আন্তরিকতার 
সাথে নিজের গুনাহের জন্য ক্ষমা চাবেন। 


আবু বকর (রাঃ) বলেন, আমি রাসূলুল্লাহ সাল্লাল্লাহু আলাইহি 


অতঃপর আল্লাহর নিকট ক্ষমা প্রার্থনা করে, তখন আল্লাহ তাকে 
অবশ্যই ক্ষমা করে দেন।” [ইমাম তিরমিযি, আস-সুনান ৪০৮; 
হাদিসটি হাসান] 

নামাজের পর দুআ করবেন আন্তরিকভাবে । তবে, তাওবাহর 
নামাজের সিজদায় এবং সালাম ফেরানোর পূর্বে ইস্তিগফার (আল্লাহর 
নিকট ক্ষমা প্রার্থনা) করা আরো চমৎকার কাজ হবে । 

আল্লাহ্‌ সুবহানাহু ওয়া তাআলা বলেন, “কদরের রাতটি (মর্যাদার 
দিক থেকে) হাজার মাসের চেয়েও শ্রেষ্ঠ ৷” [সুরা আল কাদর, আয়াত 
০৩] 

হিসাব করলে দেখা যায়, এই রাতটির মর্ধাদা ৮৩ বছরের সমান! 
সুবহানাল্লাহি ওয়া বিহামদিহি। সুতরাং, যে-রাতটির মর্যাদা এত 
বেশি, সেটিকে খুঁজে পেতে রমাদানের শেষ দশটি রাতেই ইবাদতে 
লেগে থাকা উচিত। 


রাতটি হবে শান্তিময় 


আল্লাহ সুবহানাহু ওয়া তাআলা সুরা কদরে বলেন, “(এই রাতটি) 
শান্তিময়-ফজর উদিত হওয়া পর্যন্ত ৷” [সূরা কদর, আয়াত ০৫] 


৪১ 


আলোকোজ্জ্বল রাত 
ওয়াসিলা ইবনু আসক" (রাঃ) বলেন, রাসূল সাল্লাল্লাহু আলাইহি 
ওয়াসাল্লাম বলেছেন, কদরের রাতটি হবে আলোকোজ্জ্বল । [শায়খ 
আলবানি, সহিহুল জামি’ ৫৪৭২; হাদিসটি হাসান সহিহ] 


নাতিশীতোষ্ণ আবহওয়া 

জাবির (রাঃ) বলেন, রাসূল সাল্লাল্লাহু আলাইহি ওয়াসাল্লাম বলেছেন, 
“এই রাতটি গরমও হবে না, ঠাণ্ডাও হবে না!’ [ইবনু খুযাইমাহ, 
আস-সহিহ ২১৯০; হাদিসটি সহিহ] 

সহজ (আরামদায়ক) হবে 

ইবনু আব্বাস (রা.) রাসূল সাল্লাল্লাহু আলাইহি ওয়াসাল্লাম বলেন, 
“এই রাতটি সহজ (আরামদায়ক ও স্বাচ্ছন্দ্যময়) হবে ।” [ইমাম ইবনু 
খ্যাইমাহ, আস-সহিহ ৯১২; হাদিসটি সহিহ] 

তাই, এই রাতে ইবাদত করতে ভালো লাগবে । একটা প্রশান্ত 
পরিবেশ বিদ্যমান থাকবে । 


আবু হুরায়রাহ্‌ (রাঃ) থেকে বর্ণিত। তিনি বলেন, আমরা রাসূলুল্লাহ 
সাল্লাল্লাহু আলাইহি ওয়া সাল্লামের সামনে কদরের রাত সম্পর্কে 
আলোচনা করছিলাম । তখন তিনি বললেন, “তোমাদের মধ্যে কে 
সেই (রাত) স্মরণ রাখবে, যখন চাঁদ উদিত হবে থালার (প্লেটের) 
একটি টুকরোর ন্যায় ।” [ইমাম মুসলিম, আস-সহিহ ২৬৬৯] 


৪২ 


সকালের সূর্যে থাকবে না কিরণ 

উবাই ইবনু কা'ব (রাঃ) বলেন, রাসূল সাল্লাল্লাহু আলাইহি ওয়াসাল্লাম 
আমাদের কদরের রাতের আলামত জানিয়েছেন যে, পরদিন সকাল 
বেলা এমনভাবে সূর্য ওঠবে যে, এতে কিরণ বা রশ্মি 08) থাকবে 
না। [ইমাম মুসলিম, আস-সহিহ ২৬৬৭] 

একই হাদিসের বর্ধিত বর্ণনায় এসেছে, যে পর্যন্ত সূর্য উপরে ওঠে, 
ততক্ষণ সূর্য এমন কিরণহীন থাকবে এবং এটি হবে অনেকটা থালার 
মতো। [ইমাম আবু দাউদ, আস-সুনান ১৩৭৮; হাদিসটি হাসান 
সহিহ] 

[প্যাঁচ লাগাবেন না । চাঁদটা হবে থালার (প্লেটের) টুকরোর মতো আর 
সূর্যটা হবে থালার (প্লেটের) মতো] 

সকালের সূর্যটা হবে রক্তিম ও নিস্তেজ 

ইবনু আব্বাস (রাঃ) রাসুল সাল্লাল্লাহু আলাইহি ওয়াসাল্লাম থেকে 
বর্ণনা করেন যে, এই রাতের পরদিন সকালের সূর্য ওঠে লাল ও 
নিস্তেজ অবস্থায়। [ইমাম ইবনু খুযাইমাহ, আস-সহিহ ২১৯২; 
হাদিসটি সহিহ] 

কোনো ঈমানদারকে কদরের রাতটি স্বপ্নে দেখানো হতে পারে 
একবার কয়েকজন সাহাবি রামাদানের শেষ সাত রাতে লাইলাতুল 
কদর স্বপ্নে দেখেছিলেন। নবিজি তাদের সেই স্বপ্নকে সত্যায়ন 
করেছিলেন । [ইমাম বুখারি, আস-সহিহ ২০১৫ মুসলিম, আস-সহিহ 


২৬৫১] 


৪৩ 


একবার রামাদানের ২১ তম রাতে কদর হয়েছিলো । সে রাতে বৃষ্টি 
হয়েছিলো । [ইমাম মুসলিম, আস-সহিহ ২৬৫৯] 

তবে, কদরের রাতে বৃষ্টি হওয়া জরুরি নয়। এটিই বিশেষজ্ঞ 
আলিমগণের অভিমত । 

কদরের এসব আলামত দেখেও পুরোপুরি নিশ্চিত হওয়া যাবে না। 
একমাত্র আল্লাহর পক্ষ থেকে ওহি বা ইলহাম ব্যতীত কেউ 
সুনির্দিষ্টভাবে কদরের রাত চিহ্নিত করতে পারবে না। সুতরাং আমরা 
সাধ্যানুসারে আমল করবো, তাহলেই কামিয়াব হবো, ইনশাআল্লাহ । 


৪৪ 


